P R O G R A M

*utroška sredstava Ministarstva za privredu Bosansko-podrinjskog kantona Goražde sa ekonomskog koda 614500 – Subvencije privatnim preduzećima i poduzetnicima*

|  |  |  |
| --- | --- | --- |
|  |  |  |
|  |  |  |

Decembar 2016

|  |  |  |
| --- | --- | --- |
|  |  |  |
|  |  |  |

Na osnovu člana 46. Zakona o izvršenju Budžeta Bosansko-podrinjskog kantona Goražde za 2016.godinu (''Službene novine Bosansko-podrinjskog kantona Goražde“, broj:3/16), i Zakona o sistemu državne pomoći u Bosni i Hercegovini (“Službeni glasnik BiH” broj: 10/12), Ministarstvo za privredu Bosansko-podrinjskog kantona Goražde donosi:

P R O G R A M

utroška sredstava Ministarstva za privredu Bosansko-podrinjskog kantona Goražde sa ekonomskog koda 614500-Subvencije privatnim preduzećima i poduzetnicima

TAČKA 1.

NAZIV PROGRAMA

Naziv Programa je**: „Program podrške razvoju privatnog sektora za unaprijeđenje proizvodnje na području Bosansko-podrinjskog kantona Goražde“ za 2016.godinu. (u daljem tekstu: program).**

PODACI O PROGRAMU

Period realizacije programa: 01.01.2016 - 31.12.2016.

Budžetska pozicija: Subvencije privatnim preduzećima i poduzetnicima

Ekonomski kod: 614 500

Ukupna vrijednost Programa: 80.000. KM

Odgovorna osoba: Meho Mašala

Pozicija odgovorne osobe: Ministar

Kontakt osoba za Program: Ismet Omeragić

Kontakt telefon: +387-38-228-640

Kontakt e-mail: [ismet.omeragic@bpkg.gov.ba](mailto:ismet.omeragic@bpkg.gov.ba) i

melida.hadziomerovic@bpkg.gov.ba

Internet: [www.mp.bpkg.gov.ba](http://www.mp.bpkg.gov.ba)

Saglasnost na ovaj Program u skladu sa članom 46. Zakona o izvršenju budžeta Bosansko-podrinjskog kantona Goražde za 2016.godinu (Sl.novine BPK Goražde“, broj:3/16), dala je Vlada Bosansko-podrinjskog kantona Goražde Odlukom broj: 03-14-\_\_\_\_\_\_\_\_\_\_\_od\_\_\_\_\_\_\_\_\_\_\_\_\_\_\_2016.godine.

TAČKA 2.

NADLEŽNOSTI MINISTARSTVA ZA PRIVREDU

1. Na osnovu Zakona o ministarstvima i drugim tijelima kantonalne uprave Bosansko-podrinjskog kantona Goražde (Službene novine BPK Goražde broj: 09/13), nadležnosti Ministarstva za privredu su predlaganje i provođenje politike u oblasti industrije, poduzimanje mjera za unaprijeđenje proizvodnje, upravljanje prirodnim bogatstvima, razvoj poljoprivrede, upravljanje poljoprivrednim zemljištem, uzgoj, zaštita i unaprijeđenje šuma, šumske komunikacije i eksploatacija šuma, industrijske vode, vodoprivredne aktivnosti, korištenje voda u energetske i rekreacijske svrhe, upotreba i zaštita voda, ulaganja u privredna preduzeća, promet roba i usluga, učešće u kreiranju politike uvoza i izvoza, kontrola cijena proizvoda i usluga, zaključivanje ekonomskih sporazuma, kreiranje i implementaciju politike kantonalnog turizma, razvoj turističkih resursa, razvoj rekreativnih, rehabilitacijskih i drugih centara, promocija turizma, ugostiteljsto, poduzetništvo, provođenje politke razvoja komunikacija i transportne infrastrukture, razvoj javnog prometa, izgradnja, obnova i održavanje saobraćajnica od značaja za kanton, modernizacija cestovnog prometa i osiguranje komunikacijskih veza na području Bosansko-podrinjskog kantona Goražde.
2. Program je izrađen u skladu sa:
3. Zakonom o izvršenju budžeta Bosansko-podrinjskog kantona Goražde za 2016. Godinu, (Sl.novine BPK Goražde,broj: 03/16);
4. Programom rada Vlade Bosansko-podrinjskog kantona Goražde za 2016. godinu (“Službene novine Bosansko-podrinjskog kantona Goražde”, broj: 03/16);
5. Strategije razvoja Bosansko-podrinjskog kantona Goražde za period 2016-2020, (Sl.novine BPK Goražde, broj:4/16).

TAČKA 3.

OPIS PROGRAMA

1. Program osigurava da se planirana sredstva iz budžeta Ministarstva za privredu koriste na transparentan, specifičan, mjerljiv način sa svrhom da se podrži:
2. privredni razvoj i zapošljavanje,
3. provođenje drugih mjera koje doprinose razvoju privrede, unaprijeđenju proizvodnje, infrastrukture i poboljšanja uslova za rad uposlenih.

Program obuhvata:

1. odredbe o početku i rokovima provođenja programa,
2. opšti cilj i posebni ciljevi programa za 2016. godinu,
3. potrebna sredstva za provođenje programa,
4. kriterije za raspodjelu sredstava

* procedure apliciranja, selekcije i evaluacije projekata i zahtjeva za sredstvima,

1. naziv korisnika sredstava,
2. procjenu rezultata,
3. procjenu nepredviđenih rashoda i rizika
4. potreban broj radnika.
5. Program definiše bitne elemente za dobijanje saglasnosti od strane Vlade u skladu sa Zakonom o izvršenju budžeta Bosansko-podrinjskog kantona Goražde (svrha programa, opšti i posebni ciljevi, kriteriji za raspodjelu sredstava, korisnike sredstava, način procjene rezultata i procjena nepredviđenih rashoda i izdataka).
6. Program je otvoren za sufinansiranje projekata privrednih društava industrijskih zona sa područja Bosansko-podrinjskog kantona Goražde sa izvoznom orijenacijom koji doprinose kreiranju novih radnih mjesta i razvoju privrede na području Bosansko-podrinjskog kantona Goražde.

TAČKA 4.

**POČETAK I ROKOVI PROVOĐENJA PROGRAMA**

U Programu su definisane aktivnosti za 2016. godinu, a provođenje Programa počinje dobivanjem saglasnosti od strane Vlade Bosansko podrinjskog kantona Goražde i trajaće do 31.12.2016. godine.

Krajnji rok za dostavljanje prijedloga projekata je 27.12.2016.godine.

TAČKA 5.

**OPŠTI I POSEBNI CILJEVI PROGRAMA**

(5.1)

(Opšti cilj)

Opšti cilj Programa je pomoć privrednim društvima iz industrijskih zona na području Bosansko-podrinjskog kantona Goražde kroz podsticanje novog zapošljavanja ili osvajanja novih tržišta.

(5.2)

(Posebni ciljevi)

Na osnovu Strategije razvoja Bosansko-poodrinjskog kantona Goražde, (sl.novine 4/16 od 08.04.2016.godine), starteškog cilja 1.(uspostava pogodnog privrednog okruženja i dinamične privrede i prioritetnog cilja koji se odnosi na jačanje privrede i podsticaj industrijske izvozno orijenitisane proizvodnje, ovaj Program sadrži poseban cilj za 2016. godinu koji je usklađen sa opštim ciljem Programa. Poseban cilj Programa je

1. razvoj izvozno orijentisane prerađivačke industrije kroz novo upošljavanje;

(5.3)

(Razvoj izvozno orijentisane prerađivačke industrije)

1. U okviru razvoja izvozno orjentisane prerađivačke industrije obezbjedit će se podrška u aktivnostima koje doprinose povećanju broja zaposlenih radnika i boljih uslova poslovanja u izvozno orjentisanim privrednim društvima koja zapošljavaju više od 50 zaposlenih radnika.
2. Podrška za razvoj izvozno orjentisane prerađivačke industrije planirana je za projekte i aktivnosti koje uključuju kombinaciju aktivnosti na izgradnji, rekonstrukciji ili proširenju industrijskih objekata; nabavci mašina i opreme neophodnih za proizvodnju novih proizvoda ili proširenje proizvodnje uvođenjem novih tehnologija; nabavku mašina i opreme koje otklanjaju uska grla u procesu proizvodnje, poboljšanju uslova rada, sigurnosti na radu i zdravlja radnika sa aktivnostima na otvaranju novih radnih mjesta, zapošljavanju kvalifikovane i stručne radne snage, te aktivnostima na poboljšanju uslova i sigurnosti na radu.
3. Podrška je planirana i za aktivnosti na unaprijeđenju stanja okoliša i njegove zaštite u industrijskim zonama na području Bosansko-podrinjskog kantona Goražde.
4. Podrška je planirana i za rekonstrukciju saobraćajnica unutar industrijskih zona i puteva koji spajaju industrijske zone sa magistralnim cestama i rekonstrukcije javnih parking prostora za potrebe radnika.

TAČKA 6.

POTREBNA SREDSTVA ZA PROVOĐENJE PROGRAMA

(6.1)

(Visina sredstava za provođenje programa)

Potrebna sredstva za provođenje Programa definisana su Izmjenama i dopunama budžeta Bosansko-podrinjskog kantona Goražde („Službene novine BPK Goražde“,broj:\_\_\_\_ /16) na ekonomskom kodu 614 500–Subvencije privatnim preduzećima i poduzetnicima u iznosu od 80.000,00 KM.

(6.2)

(Maksimalni budžet po komponentama)

1. Programom se utvrđuje visina, odnosno maksimalni i minimalni iznos sredstava za poseban cilj programa.
2. Za poseban cilj, definisan je maksimalni i minimalni budžet:
3. Razvoj izvozno orijentisane prerađivačke industrije kroz novo upošljavanje

Maksimalni budžet: 80.000,00 KM

(6.3)

(Redistribucija sredstava)

1. U slučaju izmjene ukupne vrijednosti programa koja je rezultat Izmjene i dopune Budžeta Bosansko-podrinjskog kantona Goražde, preusmjerenja sa drugih kodova ili na druge kodove unutar budžeta Ministarstva za privredu i preusmjeravanja između budžetskih korisnika, Ministarstvo za privredu se ovlašćuje da može vršiti izmjenu i dopunu Programa u skladu sa potrebama na osnovu kojih su donešene Odluke o preusmjeravanju, povećanju ili smanjenju ukupne vrijednosti Programa uz saglasnost Vlade.

TAČKA 7.

KRITERIJI ZA RASPODJELU SREDSTAVA

(7.1)

(Način raspodjele sredstava)

1. Raspodjela sredstava vrši se dodjelom državne pomoći u novcu, za projekte, aktivnosti i mjere u skladu sa ciljevim predviđene tačkom 7. Programa i može biti dodjeljena jednom ili više puta u skladu sa odredbama ovog programa.
2. Raspodjela sredstava u slučaju dodjele državne pomoći u novcu vršiće se na osnovu odobrenih zahtjeva za podsticaje u skladu sa Programom. Konačne Odluke o dodjeli državne pomoći za pojedinačne zahtjeve, aktivnosti i mjere iz sredstava iz ovog programa na prijedlog Ministarstva za privredu donosi Vlada Bosansko-podrinjskog kantona Goražde.

(7.2)

(Kriteriji za raspodjelu)

1. Sredstva iz budžeta će se dodjeljivati korisnicima srazmjerno njihovom doprinosu ostvarivanju opštih i posebnih ciljeva i očekivanih rezultata programa.
2. Za ocjenjivanje doprinosa ostvarivanja ciljeva programa primjenjivat će se kriteriji koji su definisani za potrebe rangiranja aplikacija kako bi se osiguralo da prioriteti programa budu ispunjeni a stanje privrede poboljšano u skladu sa programom.
3. Kriteriji po osnovu kojeg će se vršiti raspodjela sredstava programa:
4. ispunjavanje opštih uslova za učestvovanje u programu (tačka 8.3),
5. ispunjavanje posebnog uslova za učestvovanje u programu (tačka 8.4).
6. rezultat procesa apliciranja, selekcije i evaluacije zahjeva (tačka 10.),

(7.3)

(Opšti uslovi za učestvovanje u programu)

U implementaciji programa primjenjivaće se procedure koje omogućavaju ravnopravno učestvovanje u programu i svim licima koja kumulativno ispunjavaju slijedeće opšte uslove:

1. da su registrovana kao privredna društva shodno odredbama Zakona o privrednim društvima F BiH,
2. da imaju registraciju na prostoru Bosansko-podrinjskog kantona Goražde,
3. da obavlja registrovanu djelatnost na prostoru Bosansko-podrinjskog kantona Goražde u industrijskim zonama.
4. da su registrovana minimalno 1 godine od dana podnošenja aplikacije za učestvovanje u Programu.

(7.4)

(Poseban uslov za učestvovanje u programu)

1. Za poseban cilj programa, pored opštih, primjenjivaće se i posebni uslovi za učestvovanje u programu.
2. Posebni uslovi za apliciranje u okviru posebnog cilja su:
3. da su namjenski utrošili sredstva odobrena od strane Vlade Bosansko-podrinjskog kantona u periodu od protekle tri godine ukoliko im je takva pomoć dodjeljena,
4. da su ispunili ugovorene obaveze po odobrenim grantovima Vlade Bosansko-podrinjskog kantona Goražde, a posebno po pitanju zapošljavanja, ukoliko su ih dobili u zadnje tri budžetske godine,
5. da se ne nalaze u procesu stečaja ili likvidacije ili blokade računa,
6. da nemaju neizmirenih obaveza za poreze i doprinose ili ugovor o reprogramu obaveza.

(7.5.)

(Kandidovanje prijedloga zahtjeva)

1. Prijedlozi zahtjeva u aplikacionom obrascu za sredstvima dostavljaju se nakon objavljivanja javnog poziva, koji se raspisuje u skladu sa odredbama Programa.
2. Minimalno jedan javni poziv će se raspisati za sve specifične ciljeve programa za koje su Programom predviđena sredstva. Ministarstvo za privredu može raspisati i javni poziv za pojedinačne komponente programa u slučaju raspisivanja dva i više javnih poziva.
3. Pravilno popunjavanje propisane forme omogućava da se svi aspekti prijedloga zahtjeva objektivno selektiraju i procjene.
4. Svi prijedlozi zahtjeva se procjenjuju u skladu sa procedurama apliciranja, selekcije, evaluacije i rangiranja.

TAČKA 8

PROCEDURA APLICIRANJA I OCJENJIVANJA

(8.1)

(Aplikanti)

1. Lica koja ispunjavaju opšte i posebne uslove za učestvovanje u programu i koja u formi propisanoj od strane Ministarstva za privredu dostave prijedlog zahtjeva za sredstvima imaju status aplikanta.
2. Javni poziv se raspisuje odmah i traje 5 dana od dana dobivanja saglasnosti koja je propisana Programom. Javni poziv minimalno sadrži sažetak svrhe, opšteg i posebnog cilja, način raspodjele i rokove za dostavljanje aplikacija.
3. Javni poziv se objavljuje putem sredstava javnih informisanja, na internet stranici Vlade Bosansko-podrinjskog kantona Goražde i službenim oglasnim pločama Vlade BPK Goražde i Ministarstva za privredu BPK Goražde.

(8.2)

(Kandidovanje prijedloga projekata)

1. Aplikant može kandidovati prijedlog zahtjeva u kojem je planirano finansiranje troškova zahtjeva iz sredstava programa.
2. Obavezni sadržaj prijedloga zahtjeva je definisan u formi za apliciranje koja se nalazi u Prilogu 1. ovog programa.

(8.3)

(Finansiranje prijedloga zahtjeva)

1. Ukupan budžet predloženih zahtjeva koje aplikanti dostavljaju za finansiranje, ne može biti manji od 10.000 KM. Maksimalni iznos projekta se ograničava na iznos od 40.000 KM.
2. Minimalni i maksimalni iznos granta za sufinansiranje zahtjeva iz sredstava ovog programa su definisani u rasponu za svaki specifični cilj u tabeli 4.

Tabela 4: Pregled minimanih i maksimalnih iznosa grant sredstava u novcu za sufinansiranje iz programa

|  |  |  |  |  |
| --- | --- | --- | --- | --- |
| Rbr | Poseban cilj | Ukupan budžet | Minimalni iznos granta | Maksimalni iznos granta |
| 1. | Razvoj izvozno orijentisane prerađivačke industrije | 80.000 KM | 10.000 KM | 40.000 KM |

(8.4.)

(Otvaranje aplikacija i administrativna provjera)

1. Otvaranje aplikacija i administrativna provjera za prijedloge zahtjeva se provodi najkasnije u roku od 5 dana od zatvaranja javnog poziva.
2. Administrativna provjera se provodi u cilju utvrđivanja da li lice koje je dostavilo aplikaciju ispunjava uslove za dobivanje statusa aplikanta u skladu da odredbama ovog Programa. Administrativnu provjeru provodi komisija Ministarstva za privredu Bosansko-podrinjskog kantona Goražde. Komisija provjerava da li je aplikacija zadovoljila slijedeće uslove:
3. da je aplikacija dostavljena u roku i na način predviđen programom,
4. da je aplikacija potpuna i ispravno popunjena u skladu sa propisanom formom,
5. da su dostavljeni svi prilozi na način predviđen programom
6. da aplikant ispunjava opšte uslove za učestvovanje u programu,
7. da aplikant ispunjava poseban uslov za učestvovanjem u programu,,
8. da je aplikacija usklađena sa svrhom programa, opštim ciljem programa, da je zahtjevana podrška u skladu sa posebnim ciljevim programa, da je predloženo finansiranje u skladu sa odredbama o finansiranju, da su ispunjeni uslovi i kriteriji za ostvarivanje podsticaja.
9. Ukoliko su ovi uslovi ispunjeni, Komisija će aplikaciju evaluirati u skladu sa odredbama programa. Komisija može zatražiti od aplikanta dostavljanje dodatne dokumentacije ukoliko je očigledno da je dokument izostavljen zbog slučajne tehničke greške, a što se može indirektno utvrditi na osnovu preostale dostavljene dokumentacije. Komisija može zatražiti dopunu dokumentacije za maksimalno dva dokaza o ispunjavanju opštih ili posebnih uslova koja su propisana programom. U suprotnom aplikacija će bez ocjenjivanja biti odbijena iz administrativnih razloga.

- Aplikacije pisane rukom će biti automatski odbijene.

(8.5)

(Evaluacija dostavljenih prijedloga zahtjeva)

1. Za provođenje procesa selekcije, evaluacije i ocjenjivanja prijedloga zahtjeva Ministarstvo za privredu formira komisiju u sastavu:

* Omeragić Ismet
* Hodović Emir
* Hadžiomerović Melida.

1. Komisija sve dostavljene aplikacije razmatra i evaluira odmah,nakon administrativne provjere.
2. U evaluaciju zahtjeva komisija primjenjuje pet grupa kriterija i to:
3. Finansijski i operativni kapaciteti aplikanta
4. Relevantnost
5. Metodologija
6. Održivost
7. Budžet i troškovna efikasnost

(8.6)

(Ocjenjivanje/evaluacija aplikacija)

1. Evaluacija aplikacija se provodi na osnovu kriterija i skale za evaluaciju. Evaluacijski kriteriji su podjeljeni u okviru grupa i podgrupa. Za svaku podgrupu komisija daje ocjenu između 1 i 5 prema slijedećim redoslijedom:

1 - veoma slabo;

2 - slabo;

3 - adekvatno;

4 - dobro;

5 - veoma dobro.

1. Svaka ocjena se množi sa koeficijentom koji je za svaki kriterij predviđen u evaluacijskoj skali. Maksimalan broj bodova za zahtjev iznosi 80.
2. Zahtjevi koji imaju manje od 50 bodova, odbacuju se. Ukoliko je ukupan rezultat u poglavlju **relevantnost** manji od 15, aplikacija se odbija bez obzira na dobiven ukupan maksimalan broj bodova.
3. Ukoliko je ukupan rezultat u poglavlju **budžet i troškovna efikasnost** manji od 15, aplikacija se odbija bez obzira na dobiven ukupan maksimalan broj bodova.
4. Komisija će procjenjivati vrijednost kriterija. Prilikom određivanja vrijednosti kriterija komisija će se pridržavati prioriteta, posebnih uslova, finansijskih kriterija i načina rangiranja koji su propisani programom. Svi članovi komisije dodjeluju ocjene, a ukupan broj bodova se dobija kada se ocjene dobivene od svih članova komisije podjeli sa brojem članova komisije.

*(8.7)*

*(Kriteriji i skala za evaluaciju)*

|  |  |  |
| --- | --- | --- |
| *KRITERIJ* | *SKALA* | |
| *Zahtjevi* |  |
|  |  |  |
| 1. ***Finansijski i operativni kapaciteti aplikanta*** | - |  |
| *1.1. Procjenjeni nivo iskustva aplikanta u upravljanju projektom?* | **-** |  |
| * 1. *Procjenjeni nivo finansijskih kapaciteta aplikanta neophodnihg za implementaciju projekata?* |  |  |
| 1. ***Relevantnost*** | **30** |  |
| * 1. *Koliko je aplikacija relevantna za svrhu, opšti i posebne ciljeve programa?* | 5x2 |  |
| * 1. *Koliko je aplikacija relevantna za prioritetne aktivnosti programa?* | 5x2 |  |
| *2.3. Koliko je aplikacija relevantna za očekivane rezultate programa?* | 5x2 |  |
| 1. ***Metodologija*** |  |  |
| * 1. *Da li su aktivnosti u prijedlogu projekta odgovarajuće i konzistentne sa ciljevima i očekivanim rezultatima projekta?* | - |  |
| * 1. *Koliko je koherentan dizajn projekta, konkretna analiza problema, da li su predložene aktivnosti odgovarajuće za rješavanje prezentiranog problema, te da li su na zadovoljavajući način planirani raspoloživi resursi aplikanta neophodni za ostvarivanje planiranih rezultata iz projekta ?* | - |  |
| 1. ***Održivost*** | **20** |  |
| * 1. *Da li će mjere podrške programa značajnije doprinijeti rješavanju problema koji je naveden u prijedlogu projekta ili zahtjevu?* | 5x2 |  |
| * 1. *Da li predložene aktivnosti mogu imati pozitivne efekte na poboljšanje stanja privredi na području Bosansko-podrinjskog kantona Goražde?* | 5 |  |
| * 1. *Da li predložene aktivnosti mogu imati pozitivne multiplikativne efekte na sektor u kojem aplikant posluje, odnosno na prerađivački sektor Bosansko-podrinjskog kantona Goražde?* | 5 |  |
| 1. ***Budžet i troškovna efikasnost*** | **30** |  |
| * 1. *Da li je odnos između planiranih troškova i očekivanih rezultata zadovoljavajući?* | 5x2 |  |
| * 1. *Da li je visina predloženih troškova adekvatna za implementaciju planiranih aktivnosti?* | 5x2 |  |
| * 1. *Da li su predloženi troškovi aktivnosti obrazloženi na način da dokazuju da će sredstva programa biti iskorištena na efikasan i ekonomičan način?* | 5x2 |  |
| ***MAKSIMALAN BROJ BODOVA*** | **80** |  |

*(8.8)*

*(Procedure odobravanja prijedloga zahtjeva)*

1. Za zahtjeve koji su u procesu evaluacije dobili više od 50 bodova, komisija rangira po broju osvojenih bodova.
2. U procesu odobravanja, komisija može uvidom na terenu provjeriti stanje u pogledu uklađenosti stvarnog stanja sa stanjem navedenim u prijedlogu zahtjeva.
3. Nakon provedenog rangiranja odobravaju se svi najbolje rangirani zahtjevi do visine raspoloživih sredstava koja su Programom definisana za poseban cilj. Svi najbolje rangirani zahtjevi imaju status odobrenih zahtjeva.
4. Odobrene zahtjeve Ministarstvo za privredu predlaže Vladi Bosansko-podrinjskog kantona Goražde da donese Odluku o odobravanju prijedloga zahtjeva koji će se sufinansirati iz sredstava budžeta Bosansko-podrinjskog kantona Gorazde–ekonomski kod 614500– Subvencije privatnim preduzećima i poduzetnicima.
5. Ukoliko se radi o odobrenom zahtjevu kojim se korisniku odobrava isplata sredstava u novcu, istovremeno sa prijedlogom Odluke o odobravanju prijedloga zahtjeva, Vladi kantona se dostavlja odobreni prijedlog zahtjeva i prednacrt Ugovora o sufinansiranju odobrenog zahtjeva.
6. Ukoliko se Odlukom Vlade Bosansko-podrinjskog kantona Goražde odobrava iznos granta veći od 10.000 KM, prije potpisivanja Ugovora, nacrt Ugovora dostavlja se Kantonalnom pravobraniocu na mišljenje.
7. Nakon prihvatanja prijedloga Odluke od strane Vlade Bosansko-podrinjskog kantona Goražde, i pribavljenog mišljenja kantonalnog pravobranilaštva na nacrt Ugovora, pristupa se potpisivanju Ugovora za sufinansiranje zahtjeva. Ugovorom se definiše način implementacije zahtjeva, vrijeme implementacije, obaveze korisnika sredstava i Ministarstva za privredu Bosansko-podrinjskog kantona Goražde i način obezbjeđenja instrumenata za namjenski utrošak sredstava.
8. Nakon potpisivanja Ugovora, Ministarstvo za privredu predlaže Vladi Bosansko-podrinjskog kantona Goražde da u skladu sa Zakonom o izvršenju Budžeta, donese Odluku o odobravanju sredstava iz budžeta kantona – ekonomski kod 614 500 – Subvencije privatnim preduzećima i poduzetnicima u skladu sa potpisanim Ugovorom.
9. Nakon prihvatanja prijedloga Odluke o odobravanju zahtjeva za isplatom sredstava od strane Vlade Bosansko-podrinjskog kantona Goražde, zahtjev za plaćanje se dostavlja Ministarstvu za finansije Bosansko-podrinjskog kantona Goražde.

TAČKA 9.

PRIORITETI I NAČIN RANGIRANJA

(9.1)

(Prioritetne aktivnosti)

1. Prioritetne aktivnosti i mjere u okviru posebnog cilja su:
2. Mjere koje doprinose novom zapošljavanju radnika.

(9.2)

(Način rangiranja)

1. Prilikom ocjenjivanja prednost će se dati aplikantima koji duži vremenski period su aktivni na području kantona i koji su veći broj godina poslovali sa dobitkom.redovno izmiruju obaveze prema porezima i doprinosima u odnosu na aplikante koji imaju reprogram duga, koji su duži vremenski period aktivni na području kantona, koji su veći broj godina poslovali sa dobitkom.
2. Prilikom ocjenjivanja relevantnosti zahtjeva prednost će se davati projektima koji su predviđeni programom, a komisija će voditi računa o raznolikosti i zastupljenosti proizvodnje proizvoda na području kantona koje su predmet apliciranih projekata.
3. Prednost u pružanju podrške će se dati projektima koji imaju svoje učešće u programu i koji omogućavaju ostvarivanje većih rezultata koji su predviđeni ovim programom.

TAČKA 10.

NAZIV KORISNIKA SREDSTAVA

(10.1)

(Korisnici sredstava)

1. Korisnici sredstava programa su privredni subjekti iz industrijskih zona sa područja Bosansko-podrinjskog kantona Goražde koji ispunjavaju opšte i poseban uslov Programa i koji su uspješno završili proces apliciranja, selekcije i ocjenjivanja i koji su uspješno rangirani za korištenje sredstava iz ovog Programa.
2. Korisnici i implementatori sredstava iz Programa se utvrđuju Odlukom Vlade Bosansko-podrinjskog kantona Goražde.

(10.2)

(Registar korisnika)

Ministarstvo za privredu Bosansko-podrinjskog kantona Goražde vodi registar korisnika u kojem se nalaze svi relevantni podaci o datoj državnoj pomoći u okviru ovog programa za period od pet godine od godine dobijanja državne pomoći.

TAČKA 11.

PROCJENA REZULTATA

(11.1)

(Pregled očekivanih rezultata podrške)

1. Očekivani rezultati Programa podrške razvoju privrednih društava iz industrijske zone na području Bosansko-podrinjskog kantona Goražde je:

* povećanje i zadržavanje postojećeg broja uposlenih;

1. Aplikanti su dužni u prijedlogu zahtjeva navesti specifične rezultate koji su direktno povezani sa djelatnošću privrednih društava i moraju biti mjerljivi i jasno vremenski određeni.
2. Sve aplikacije koje se podnose za finansiranje iz sredstava programa će biti procjenjivani u odnosu na njihove očekivane rezultate. Očekivani rezultati prijedloga zahtjeva za sredstvima se procjenjuju u odnosu na očekivane rezultate programa.

(11.2)

(Kvantitativni pregled očekivanih rezultata)

1. Mjerenje rezultata aktivnosti će se vršiti na osnovu rezultata monitoringa implementacije i rezultata obilaskom korisnika na terenu i na osnovu pismenih izvještaja korisnika sredstava.
2. U cilju osiguranja procjene rezultata Programa odabrani korisnici koji su dobili podršku dužni su nakon utroška odobrenih sredstava dostaviti Ministarstvu za privredu Bosansko-podrinjskog kantona Goražde Izvještaj o provedenim aktivnostima koja su odobrena za finansiranje iz Programa. Odabrani korisnici dužni su dostaviti Izvještaj o utrošku sredstava. Forma i sadržaj Izvještaja o utrošku sredstava će biti dostavljena svim korisnicima sredstava.

(11.3)

(Monitoring implementacije programa)

1. Monitoring se provodi sa ciljem utvrđivanja da li se implementacija podržanih aktivnosti provodi u skladu sa potpisanim Ugovorima i u skladu sa odredbama ovog programa. U cilju osiguranja procjene rezultata odabrani korisnici su dužni nakon utroška odobrenih sredstava dostaviti Ministarstvu za privredu Bosansko-podrinjskog kantona Goražde Izvještaj o provedenim aktivnostima koja su odobrena za finansiranje iz Programa.
2. Nadzor realizacije Programa vrši Ministarstvo za privredu Bosansko-podrinjskog kantona Goražde.
3. Mjerenje rezultata i provedenih aktivnosti će se vršiti na osnovu periodičnog monitoringa implementacije zahtjeva, sačinjavanjem zapisnika uz koji će biti sva neophodna dokumentacija kojom se dokazuje implementacija namjenskog utroška dodjeljenih sredstava.
4. U slučaju da rezultati monitoringa ukažu na značajan zaostatak u ispunjavanju ugovorenih obaveza, Ministarstvo za privredu predlaže Vladi Bosansko-podrinjskog kantona Goražde donošenje Odluke o povratu dodjeljenje državne pomoći ili preusmjeravanje u skladu sa odredbama programa.

TAČKA 12.

PROCJENA NEPREDVIĐENIH RASHODA I RIZIKA

(12.1)

(Nepredviđeni rashodi)

1. Nepredviđeni rashodi za programom predviđene aktivnosti mogu se pojaviti samo kao rezultat promjena unutar interne strukture samog Programa, ali ne i do povećanja ukupnih nepredviđenih rashoda Programa.

(12.2)

(Rizici)

1. Kako bi se smanjili rizici u procesu implementacije Programa uvedene su novine i u procesu selekcije i monitorigu aktivnosti koje su podržane u okviru ovog Programa. Novine se odnose u omogućavanju službenicima terenske posjete i prikupljanje dodatnih informacija neophodnih za proces selekcije, te monitoring u toku same implementacije aktivnosti i mjera koje su podržane ovim Programom.
2. Aplikanti su dužni planirati odgovarajuće mjere koje će poduzeti u slučaju ostvarivanja rizika koji mogu uticati na ostvarivanje ciljeva i rezultata koji su predviđeni u aktivnostima i mjerama za koje su dobili podršku iz ovog programa.

TAČKA 13.

POTREBAN BROJ RADNIKA ZA PROVOĐENJE PROGRAMA

Za provođenje Programa nadležni su zaposleni u Ministarstvu za privredu Bosansko-podrinjskog kantona Goražde i Program ne zahtjeva angažovanje dodatnih radnika na provođenju Programa, izuzev za korištenje vanjskih usluga za potrebe izrade baze podataka registra korisnika.

Broj: \_\_\_\_\_\_\_\_\_\_\_\_\_.godine **M I N I S T A R**

Goražde\_\_\_\_\_\_\_\_\_\_\_\_2016.godine \_\_\_\_\_\_\_\_\_\_\_\_\_\_\_\_\_\_\_\_\_

***Meho Mašala***

Saglasnost na ovaj Program dala je Vlada Bosansko-podrinjskog kantona Goražde, Odlukom broj: 03-14-\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_\_\_\_. godine.